Atura't #Brexit: un milió de persones signen la petició del Regne Unit per quedar-se a la UE: EU Reporter\nStop #Brexit - Un milió de persones signen la petició del Regne Unit per romandre a la UE\ncol·laborador convidat | Març 25, 2019\nMés d'un milió de persones s'han agafat a signar una petició al lloc web del parlament britànic demanant al govern que revoqui el seu avís de divorci a la Unió Europea i romandre en el bloc, escriure Michael Holden i Kylie MacLellan.\nAtracció de milers de signatures cada pocs minuts, la petició es va iniciar a les hores següents que la primera ministra Theresa May va fer una adreça televisada al país el dimecres a la fi de criticar els legisladors que lluitaven per no haver acordat una estratègia de sortida i dir-li al parlament que fes una decisió final.\n"És hora que prenguem una decisió", va dir en May, dient als britànics: "Estic al teu costat".\nMés de milions de britànics de 17 van votar a favor de deixar la UE en un referèndum de 2016 mentre 16 milions van votar per mantenir-se, i May es va fer constar la voluntat del Regne Unit de deixar l'article Article 3 del Tractat de Lisboa de la UE l'any següent.\nLa petició de "Revocar l'article 50 i romandre a la UE" va atreure signatures 1,000,128 per part de 1450 GMT, recolzada pel suport a les xarxes socials, tot i que el lloc semblava estar estavellant regularment a causa del gran nombre que intentava signar.\n"El govern afirma repetidament que sortir de la UE és" la voluntat de la gent ". Hem de posar fi a aquesta afirmació demostrant la fortalesa del suport públic ara, per romandre a la UE ", va dir la petició.\nEl Parlament ha de considerar un debat sobre totes les peticions que guanyin més que les firmes 100,000.\nPreguntat sobre la visió de maig sobre la revocació de l'article 50, la seva portaveu va dir: "No és una cosa que estigui disposada a fer".\nEls seguidors van escriure a Twitter que la petició mostrava la força de sentir-se contra l'estratègia de maig, mentre que els partidaris de Brexit havien d'atreure més signatures que els 17.4 milions de persones que van votar per deixar la UE fa tres anys abans que ningú ho notés.\nMés de 1.8 milions de persones van signar una petició perquè el president dels Estats Units, Donald Trump, no pogués fer una visita d'estat a Gran Bretanya, cosa que va provocar un debat al parlament a 2017.\nMés de 4 milions de persones van signar una altra petició a 2016, que va demanar un altre referèndum de la UE en cas que ni els camps Restes o Sortides no arribessin al X% de vots.\n" Brexit: el gabinet s'ha de reunir enmig de la pressió de maig\nEls líders de la UE donen a la Gran Bretanya "l'última oportunitat" per al #Brexit ordenat »


AVUI PARLEM DE … La Renovació de la Junta de l’Associació de Mares i Pares d’Alumnes de l’Escola Riera de Ribes (AMPA) | Escola Riera de Ribes\nAVUI PARLEM DE … La Renovació de la Junta de l’Associació de Mares i Pares d’Alumnes de l’Escola Riera de Ribes (AMPA)\nAquest curs, un grup de famílies ens hem sumat amb força, il·lusió i moltes ganes a la junta de l’Associació de Mares i Pares d’Alumnes de l’Escola Riera de Ribes per fer pinya i intentar recuperar l’activitat tan necessària per part de les famílies de la nostra escola.\nEls nous membres ens afegim a part de l’antic equip de l’AMPA, esperant que la nova energia entrant juntament amb l’experiència i coneixement provat dels antics membres ajudi a la reactivació del projecte. Pretenem aconseguir una AMPA participativa i plural, que representi la veu de les famílies, continuar gestionant i millorant el servei de menjador, i donar tot el suport i ajuda necessària a l’Equip Directiu i a les educadores. Tot amb l’objectiu de seguir millorant entre tots el funcionament de l’escola i la comunicació amb les famílies, pensant sempre en el benestar dels nostres fills/es.\nLa nova junta va ser escollida a l’Assemblea del passat 30 d’octubre i aprovada posteriorment pel Consell Escolar. Els membres de l’equip actual són els següents:\nJordi (Toti) Coll (president) i Sara Carbonell (vocal): Pares d’una nena de P5 i d’un nen que l’any vinent cursarà P3. Volíem aportar les nostres ganes de col·laborar amb la comunitat de la Riera i hem cregut que, dins de l’AMPA, podem ajudar a fer-ho possible. Amb ganes i il·lusió intentarem fer el millor per als nostres fills.\nTaryn Pagès (tresorera): Mare de dues nenes, de 6è i 2n curs. M’encanta formar part de l’AMPA de l’Escola Riera de Ribes. El grup de mestres està implicat al 100% en cada activitat que organitzen i transmeten il·lusió a les famílies que formen part del procés de créixer dels nostres fills i filles. Crec que la nostra escola es mereix una AMPA implicada i que ajudi i acompanyi al claustre sempre que sigui necessari per poder aconseguir una escola millor.\nMarina Camacho (secretària): Mare d’una nena de P5 i d’un nen que l’any vinent cursarà P3. En una assemblea convocada per la junta anterior vaig veure que hi havia poca implicació per part de les famílies i vaig considerar important donar un cop de mà. A l’escola que hem triat, on l’AMPA hi som tots, crec que és necessari que s’escolti la veu dels pares i mares. Una escola col·laborativa com la Riera cal que tingui una AMPA igualment col·laborativa i fer activitats que aportin valor a l’escola i especialment als nens.\nKay Vidal (vocal): Pare d’un nen que cursa 5è. Després de dos anys de traspàs entre juntes, hem deixat l’associació ben encaminada envers Hisenda, Ajuntament i altres estaments. La relació amb l’Equip Directiu és molt bona, amb la qual cosa, segueixo a la junta com a encarregat del menjador i per continuar impulsant millores en tots els àmbits.\nNúria Escofet (vocal):Mare de 3 nenes: una de P5, una de P3 i l’altre recent nascuda. Entenc l’educació de les nostres filles a l’escola com una responsabilitat compartida entre educadores, professionals del centre i famílies. Per això em sembla necessari que tinguem una AMPA potent i compromesa, que ens pugui escoltar i representar, i que fomenti la comunicació i participació de les famílies. Espero que aquesta nova AMPA la puguem construir entre tots i, incorporant-me a la junta, espero poder aportar el meu granet de sorra a aquest projecte.\nJordi Fuertes (vocal): Pare de 3 nens: el gran cursa P5, el mitjà P4 i el petit té tan sols uns mesos. Crec que els pares i les mares hem d’aprofitar les oportunitats que el sistema educatiu ens ofereix per participar en l’educació dels nostres fills i filles i en el funcionament del centre escolar. És una bona manera de participar i avançar-se als problemes. Alhora crec que el sistema educatiu està sotmès a un fort estrès pel context polític de retallades i poca definició de model. En aquesta situació, acompanyar el professorat em sembla un acte de responsabilitat i compromís amb l’educació dels nostres fills.\nAvet Curià (vocal): Pare de 2 nenes al curs de 3r. La meva desconnexió física amb l’escola per qüestions laborals em va fer pensar que el meu punt de vista i coneixements podrien ajudar a millorar la comunicació entre l’escola i les famílies que, com jo, no tenen un accés directe i físic amb l’escola.\nEls nous membres volem aprofitar aquest espai per agrair a l’anterior junta tot el treball, esforç i dedicació que han posat durant els últims cursos per assumir amb èxit les tasques de l’AMPA.\nNomés ens queda posar-nos a la vostra disposició per tot el que creieu necessari, i animar-vos a que participeu tant del dia a dia de l’escola com de les propostes que es duen a terme des de l’equip educatiu i des de l’AMPA. Us podeu posar en contacte amb nosaltres tant per suggeriments com per col·laborar amb l’AMPA a través del correu ampariera@gmail.com. Qualsevol aportació serà ben rebuda. Us esperem!\nJunta AMPA Escola Riera de Ribes


La sagrerenca Rosa Maria Sardà deixa de viure als 78 anys | Andreuenc\nVíctima d’un càncer que li va amargar els darrers sis anys fins que ha aconseguit adormir-la en un somni del qual no despertarà mai més, de Rosa Maria Sardà avui ja s’han publicat moltíssimes informacions sobre els seus 78 anys d’existència.\nSegurament, ben poques recordaran que ella i els seus germans petits Santiago, Federico, Xavier i Joan van viure els primers anys de la seva vida a La Sagrera i no a Horta, com algunes publicacions estan apuntant erròniament.\nDe fet, en Joan Pallarès, historiador local del barri, així ho ha constatat a Andreuenc afirmant que la seva família estava lligada a Can Sardà, actualment el camp d’aquesta antiga propietat és l’extensió de terreny coneguda popularment com Plaça de les rates i oficialment com Plaça de l’Assemblea de Catalunya.\nSegons recordava Xavier Sardà en una entrevista, la seva era una família humil “sense un duro”. El seu pare es dedicava a conrear el camp, però va acabar com a transportista de bidons químics i arribava a casa amb la granota blava posada, i la seva mare va ser costurera i després infermera. Mentre els pares treballaven, Rosa Maria s’encarregava de vigilar els nois, “que es van educar amb els capellans del barri i les pilotes de drap.”\nSent molt jovenets, la mort de la mare va trasbalsar la família i es van haver de traslladar fora del districte. Per aquest motiu, l’empremta dels Sardà no és tan profunda com ho podia haver estat, però la gent de La Sagrera i de Sant Andreu que va ser jove cap als 60 coneixen perfectament l’arrelament de la família a la zona ja que sent joves van coincidir amb ells freqüentant amistats comuns, compartint aficions i sovintejant els mateixos locals. Aquest ha estat un dels temes de conversa d’aquest matí entre la gent gran que va viure aquella dècada.\nA Joan Anton Audet, que va finar el mes de març, li hauria encantat rememorar que ell havia compartit escenari amb Rosa Maria Sardà al teatre dels Padres, l’actual Manyanet Sant Andreu, com es pot comprovar a la fotografia de l’article. Ella mateixa ho ha recordat algun cop dient que “de petita freqüentava una agrupació a Sant Andreu.” Després va haver de conrear aquesta afició als teatres d’Horta.\nEn aquell moment, ningú no podia imarginar-se que aquella nena estava començant als anys 50 a casa nostra una brillant carrera d’actriu amb èxits, tant en papers còmics com dramàtics, a televisió, ràdio i cinema que la farien triomfar a tota Espanya esdevenint una de les “grans” de les darreres dècades en el món de la interpretació.\nLa seva repercussió professional es podria resumir, encara que sigui superficialment, fent referència tan sols als diveros grans premis que van homenatjar el conjunt de la seva carrera: Creu de Sant Jordi (1994, que el 2017 retornà fent al·lusió a la situació política), premi Ondas (1995), Fotogramas de Plata (2003), premi especial del Jurat del Premi Internacional Terenci Moix (2009), Medalla d’Or de l’Acadèmia de les Arts i les Ciències Cinematogràfiques d’Espanya (2010), Premi Honorífic Anna Lizaran a la trajectòria dins dels Premis Butaca (2010), premi Miramar de RTVE a Catalunya (2015), premi Max d’honor de la SGAE (2015) i premi Gaudí a la trajectòria (2016).\nPocs mesos abans de morir, a finals de l’any passat, Rosa Maria Sardà va donar a conèixer el fruit d’una nova aventura artística que portava ben amagada: la publicació en castellà (Editorial Planeta) i català (Edicions 62) d’un llibre de contes titulat Un incident sense importància.\nEn aquest petit volum, la gran actriu catalana establerta des de fa anys a l’Eixample de Barcelona escriu els seus records de nena petita, de quan vivia a La Sagrera i estiuejava amb els avis a Montcada i Reixach. Així, doncs, l’únic gran testimoni autobiogràfic que se li coneix entre la immensa quantitat d’experiències atresorades al llarg d’una vida tan intensa, és aquest retorn a la infantesa andreuenca.\nFotografia: escena de La creu de la Maria, amb Andrés Escaramís, Rosa María Sardà, Joan Anton Audet i Antoni Pahissa al teatre dels Padres.\nEtiquetes: Col·legi Sant Andreu ManyanetRosa Maria SardàXavier Sardà


Perelló (Poblenou, Sant Martí) | Ref: 2301\nPerelló (Poblenou, Sant Martí) (ref.2301)\nAtic en venda a Barcelona (Sant Martí)\n152 m2 útils.\nTipus de terra Altres\nExclusiu àtic de 180m² amb dues terrasses i fantàstiques distribucions.\nAquesta fantàstica propietat es distribueix en:\nSaló menjador de 47m² amb accés a una bonica terrassa. Té 4 habitacions, una d'elles suite amb vestidor i accés a terrassa. Una segona habitació doble amb possibilitat d'integrar un despatx i bany al distribuïdor. Compta també amb dues habitacions individuals individuals amb un altre bany al distribuïdor.\nUna propietat amb moltíssimes possibilitats, exclusiva i única.


Vinaròs disposa de dos punts de càrrega per a vehicles elèctrics | Ajuntament de Vinaròs\nL'Ajuntament de Vinaròs avança cap un model de transport més sostenible amb la instal·lació de dos punts de càrrega per a vehicles elèctrics en els pàrquings soterrats. Recordem que la col·locació de les dues estacions era una de les exigències que el Govern Municipal va incloure dintre del contracte de gestió de l'estacionament públic de la ciutat.\nPel que fa a les característiques, els dos punts de càrrega compten amb dues connexions, una ràpida (monofàsica-trifàsica de 380V, 32A i 22kW), que pot recarregar un vehicle amb bateria de 40Kw en dues hores. L'altra connexió és de càrrega lenta, en aquest cas, (monofàsica de 230V, 16A i 3,6kW) apte per a bicicletes i motos elèctriques. Cal destacar que la càrrega és gratuïta per als usuaris del pàrquing durant el temps d'estacionament del vehicle.\nL'alcalde de Vinaròs, Enric Pla, ha destacat que aquesta era una de les condicions que es va incloure en el nou contracte per a la gestió del pàrquing públic de la localitat. En aquest sentit, ha destacat que una de les prioritats del Govern Municipal és apostar per una mobilitat urbana més eficient i sostenible, amb un transport sense emissions i respectuós amb el medi ambient.


Les raons polítiques de l'abstenció - Indymedia Barcelona\nLes raons polítiques de l'abstenció\nper l´avanç\t 12 mar 2004\nDiverses organitzacions aposten per l'"abstenció activa" i presenten les seues alternatives. Parlem amb CNT, Maulets, CGT i Endavant.\nLa gens desestimable xifra de 9.919.545 persones és la part de l'electorat que les darreres eleccions espanyoles va decidir no votar. Aquest 30,02% s'enmarca dins l'anomenada "abstenció", i se li desprové de qualsevol intenció política, quan en realitat, moltes d'aquestes decisions provenen d'una postura política que rebutja l'actual sistema i aposta per altres formes de lluita i de transformació social. Altres, senzillament, no troben representants dels seus interessos entre el ventall de partits que concurreixen als comicis, i opten per ignorar un procediment que consideren incapaç de transformar la realitat existent.\nOrganitzacions de la ciutat de València fan la seua particular campanya pel proper 14-M, i han explicat a L'AVANÇ les raons per les quals consideren que l'abstenció és la millor resposta al sistema actual, alhora que reivindiquen una lluita política més enllà d'una vegada cada quatre anys. És l'anomenada "abstenció activa", la que el sindicat CNT de tradició anarcosindicalista, explica com "la tàctica més conforme amb els nostres principis" alhora que rebutgen "ser considerats merament com a vots legitimant així tota estructura de poder; anomenar participació a actes puntuals de trobada amb les urnes ho trobem un insult a la capacitat creadora i transformadora de la nostra classe". El sindicat aposta per "formar part de la politica amb el nostre dia a dia, organitzan- se autónomament als nostres barris, pobles i treballs. Entenem la solidaritat i el suport mútu com la millor arma de lluita"\nPer altra banda, l'organització independentista i revolucionària MAULETS, considera que "cap partit planteja una ruptura de debó; no confiem en el que ens puguen oferir i donar". Segons un portaveu d'aquesta organització, la Transició i la Constitució de 1978 foren ja un frau i un pacte amb les forces franquistes, pel que reivindiquen el seu paper com realitzadors "d'una funció social, i no la ridícula pantomima de partits polítics en lluita per la pseudodemocràcia". La seua lluita estaria enmarcada " al treball als barris, creant centres socials oberts a tothom" apostant per "la formació i l´autoorganització". La seua postura, però, deixa una porta oberta a una possible participació electoral en un futur, declarant-se "no antisistema per la senzilla raó de possíbles candidatures d´unitat popular en un futur", en una clara al·lusió a les Candidatures d'Unitat Popular, formades per diverses organitzacions de l'esquerra independentista de Catalunya, que a les darreres eleccions municipals van aconseguir nombrosos regidors.\nEndavant, Organització Socialista i d'Alliberament Nacional, que també treballa a les comarques valencianes, coincideix amb l'opció de participar en un futur amb algun tipus d'estructura o partit al servei de l'independentisme que defensen, "però com a hores d'ara no es donen eixes condicions, demanem l'abstenció". Un membre d'Endavant de la ciutat de València ens ha explicat que considera el moviment independentista i revolucionari com "fragmentat i feble, en la mesura en què no compta amb garantíes ni recursos suficients per desenvolupar una alternativa electoral capaç de fer arribar el missatge". Per això aposta, igual que les anteriors, per "articular una lluita al carrer en tots els àmbits possibles".\nLes postures anteriors que suggerien una possible participació electoral no són compartides per CNT, que considera "inútil participar en les eleccions votant a partits que diuen defensar programes socialment progressistes", ja que "l´experiència ens ho mostra: no hi ha cap transformació social quan els partits d´esqueres arriben al poder; la gran maquinària sap que cap de les alternatives electorals va a proposar una mínima ruptura". El problema seria al seu parer el sistema en sí mateix, que "utilitza la democràcia parlamentària creant una veritable escola de mentiders, corrupció i estratègia demagògica, aniquil·lant la consciència de classe." Per això, el sindicat anarquista proposa "l´abtenció activa, reflexiva, mai desde la passivitat, sino desde el compromis i la militància".\nEl sindicat CGT per altra banda, d'inspiració també llibertària, ha manifestat ha través de la seua nova secretaria general, Emilia Moreno, que el sindicat no demana el vot per cap partit, ni tan sols per l'abstenció. "Els afiliats no estan adscrits a cap ideologia concreta, sinó que hi conflueixen diverses sensibilitats, enmarcades, això sí, dins l'esquerra i la tradició anarquista del sindicat".\nLes postures abstencionistes amb rerefons polític servirien, segons CNT, MAULETS i ENDAVANT, per no justificar un sistema que, al seu parer, no defensa els interessos de la classe treballadora i és capaç d'hipotecar la dignitat de les persones i el medi ambient per romandre. Malgrat les diferències estratègiques i polítiques entre l'anomenada "abstenció activa", aquesta postura demostra que existeixen altres alternatives a les urnes per transformar la societat, tot i que no són incompatibles amb el vot, serveixen per reflexionar al voltant de la tasca que les persones desenvolupem entre unes eleccions i altres, cada quatre anys. És doncs una crida a la participació activa en la política dia a dia, advertint que per canviar el món no són suficients ni necessaris els partits polítics.\nRe: Les raons polítiques de l'abstenció\nper montse\t 12 mar 2004\nFins ara he estat abstencionista activa. Teòricament estic d'acord amb els arguments que postulen organitzacions com Endavant pel que fa a la 'participació política'.\nAra bé, ateses les circumstàncies i la constatació que no hi ha un cos social esperant la revolució, i sobretot davant del temor que el pp revalidi una majoria absoluta que, ara sí, li permetria qualsevol cosa -i l'estat policial està cada cop més xungo, per no parlar de les meves condicions laborals-,... no puc seguir abstenint-me.\nNo vull convèncer ningú. L'atemptat d'ahir amb una majoria pepera empenyeria gairebé cap a la proclamació d'un estat d'excepció... no crec que el vot sigui legitimar el sistema parlamentari sinó que ho veig com una eina irrenunciable, com un espai que no els podem regalar; servrà potser votar, encara que sigui per desestabilitzar els parlaments si en resulten forces d'ideologies ben oposades. Si el vot legitima el sistema 'democràtic', aleshores assumim que legitima també el sistema productiu capitalista cada cop que anem al súper-mercat... o que bebem refrescos envasats. Jo no em quedo tranquil si els deixo cap espai; la lluita pel canvi, que comparteixo també que ha de ser al marge de la institució, no es reforçarà amb un estat cada cop més securitari que, al final, és qui administrarà els nostres impostos, restats encara al sou després de les plusvàlues...\nSí, el psoe no és cap mal menor, però potser una oposició diversa permetrà que no es prohibeixi en els discursos públics parlar de comunisme, o independència, ...\nNo sé... estic confosa, però segur que no podré deixar de votar aquest cop; ens hi juguem massa.\npgentzen@hotmail.com\t 12 mar 2004\nHi ha una alternativa: votar per deixar els escons buits:


Anem de tapes per Catalunya | femturisme\nLes tapes formen, sense cap mena de dubte, una part indispensable de la identitat culinària d'Espanya i també de Catalunya i de fet, són un dels elements gastronòmics més exportats arreu del món. Els xefs més reconeguts les reinterpreten i elaboren de forma sofisticada i els turistes i visitants no deixen passar l'oportunitat de provar-les i delectar els seus paladars.\nEls orígens de la tapa no són del tot clars. Una de les teories amb més pes és que va ser el rei Alfons X “El Savi” qui va crear-les. Segons es creu, per prescripció mèdica el monarca havia de prendre una o dues copes de vi diàries, i per evitar els efectes de l'alcohol acompanyava la beguda amb petits tastos de menjar. La tapa, en els seus orígens es dipositava damunt l'orifici de la gerra o vas, amb la qual cosa "tapava" el recipient, i d'aquí ve l'origen de la paraula.\nAquesta tradició culinària es manté ben viva als nostres dies. A Catalunya tenim una àmplia oferta de fires i festes protagonitzades per aquesta proposta gastronòmica. Algunes d'elles, centrades en productes concrets de la zona, altres combinades amb concerts i propostes culturals.\nSol, calor, bon ambient i unes bones tapes! Aquests són els ingredients perfectes per passar una vetllada esplèndida. Sorprèn-te amb nous sabors, textures i combinacions explosives al paladar, surt i ves de tapes per Catalunya!\nA Vilallonga del Camp t'hi espera la Ruta de les Tapes! Per un preu de 3 euros podràs gaudir de magnífiques tapes elaborades pels establiments del…\n15 de juny, dia Mundial de la Tapa\nEl dia 15 de juny se celebra el Dia Mundial de la Tapa. Al voltant d'aquest dia s'organitzen multitud de rutes i concursos de tapes. L'origen de la tapa és…\nRuta de Tapa en Tapa a Terrassa\nEl Gremi Empresarial d'Hostaleria de Terrassa i Comarca presenta una nova edició de la ruta de “Tapa en Tapa” per a restaurants i establiments…\nRuta de les Tapes a Roses\nRuta de les tapes de Roses i D.O. Empordà. Roses tornarà a acollir una nova edició de la Ruta de les Tapes, una proposta enogastronòmica…\nFiraTapa Pota Blava al Prat de Llobregat\nMostra de tapes elaborades amb Pota Blava en el marc de la Fira Avícola d'El Prat de Llobregat. Gaudeix de la gastronomia més local a base de…\nLa Ruta de la Tapa de Cambrils, l'excusa perfecta per sortir de casa amb els amics o la família i gaudir d'una selecció de establiments cambrilencs…\nTapametlla a l'Ametlla del Vallès\nEl TapAmetlla és una iniciativa de les àrees de Comerç i Turisme del Consistori, una mostra gastronòmica que enguany reunirà…\nRuta de la tapa de Miami Platja a Mont-roig del Camp\nArranca una nova edició de la Ruta de la Tapa. Ruta gastronòmica per diversos establiments restauradors de Miami Platja. Cadascun dels…\nQuintoTapa Pota Blava al Prat de Llobregat\nRuta per bars i restaurants del Prat de Llobregat amb tast de tapes elaborades amb pollastre Pota Blava. No us ho perdeu!\nFestapa del Llagostí de les Cases d'Alcanar\nNo et perdis el Festapa del Llagostí de les Cases d'Alcanar! Degustació de tapes, activitats per als més menuts, un showcooking i una…\nConcurs de truites i tapes de Riudecols\nEn motiu de la Festa Major de Santa Eulàlia, Riudecols celebra el Concurs de Truites i Tapes al Casal Municipal del poble. Es premiarà la truita més…


IB3N | Una exposició de Banksy reflexiona sobre la mercantilització de la seva figura\nIB3 Notícies > cultura > Una exposició de Banksy reflexiona sobre la mercantilització de la seva figura\nLa figura de l’artista i grafiter Banksy s’envolta d’una aura de misteri i controvèrsia. Dos anys després de la seva darrera exposició a Madrid, torna per fer una gran retrospectiva de la seva obra. Tot amb l’objectiu de mostrar com la seva figura ha passat de ser un símbol anticapitalista, a convertir-se en un desitjat objecte del mercat de l’art. Una exposició que mostra un Banksy consumit pel mercat. La podeu visitar fins al 9 de maig, al Cercle de Belles Arts de Madrid.


1-O, judici, jutjats, CDR\nSe situa dos agents uniformats i un vehicle patrulla al capdavant de cada edifici\nActualitzada 06/02/2019 a les 21:10\nEls Mossos d'Esquadra custodien des d'aquesta nit mig centenar de jutjats catalans per ordre del Tribunal Superior de Justícia de Catalunya (TSJC), segons han confirmat fonts del Departament d'Interior. L'ordre judicial ha arribat aquesta mateixa tarda, i des d'aleshores s'ha posat en marxa el dispositiu requerit. D'aquesta manera, el TSJC reacciona a l'onada d'episodis protagonitzats per diferents CDR a diversos punts de Catalunya en virtut dels quals s'omplia de fems, excrements o escombraries les portes de diversos jutjats. Interior ha distribuït una ordre interna entre la plantilla dels Mossos en què s'informa que cadascun dels jutjats seleccionats –la tria l'ha fet també el TSJC- serà custodiat per dos agents uniformats i per un vehicle patrulla.\nCal recordar que la Sala de Govern del TSJC ja reclamava ahir als Mossos d'Esquadra que procedissin a la «protecció presencial i permanent» de totes les seus judicials de Catalunya, i que informessin al president del TSJC, Jesús María Barrientos, de les mesures concretes adoptades. L'acord es prenia «davant dels nombrosos i intolerables atacs» a edificis judicials, i en resposta directa a l'abocament de fems i escombraries que els CDR van fer dilluns a nombroses localitats catalanes, que a Valls i Cervera van impedir l'activitat judicial.\nComenta el contingut : Els Mossos custodien des d'aquesta nit mig centenar de jutjats per ordre del TSJC


AraMaó | Cinc anys de feina per una ciutat educadora, inclusiva i equitativa\nCinc anys de feina per una ciutat educadora, inclusiva i equitativa\n04 jul. Cinc anys de feina per una ciutat educadora, inclusiva i equitativa\nPosted at 07:35h in Informacions\tby\taramaó 1 Comment\nLa nostra companya Laia Obrador renunciarà al càrrec de regidora de l’Ajuntament de Maó per motius personals. Tancarà el cicle el dia 30 de juliol i la renúncia es formalitzarà en el Ple de l’Ajuntament d’aquest mes.\nDurant aquest temps, de forma tranquil·la i ben organitzada, facilitarà la transició al regidor Antoni Carrillos, que assumirà en el seu lloc la Regidoria d’Educació i Joventut. És una decisió molt meditada i planificada, tant amb els companys d’Ara Maó com amb tot l’equip de govern, i s’ha esperat a tenir acabat el curs escolar per fer el canvi i deixar-ho tot preparat.\nCati Ferrer, número 8 de la llista electoral d’Ara Maó a les passades eleccions, entrarà a l’Ajuntament com a nova regidora d’Igualtat i Participació.\nCinc anys de feina incansable\nNa Laia considera que és el moment de dedicar més energia i atenció a projectes personals, i s’incorporarà a la seva feina de docent el mes de setembre. La decisió tampoc ha estat gens fàcil de prendre pensant en Ara Maó, i es compromet a seguir treballant de forma activa en les activitats orgàniques de l’agrupació, perquè veu com una prioritat formar part d’aquest projecte.\nDurant aquests darrers cinc anys a l’àrea d’Educació de l’Ajuntament de Maó, na Laia Obrador ha treballat de manera incansable, des de la passió i l’entusiasme que la caracteritzen, i la seva feina ha permès assolir fites com l’augment del nombre de matriculacions a les escoles infantils de Maó gràcies a la posada en marxa de polítiques d’atenció a la primera infància.\nLa feina de na Laia també ha estat clau per avançar cap a un model global de ciutat educadora, més justa, equitativa, inclusiva, sostenible i atenta al benestar dels infants. Per tot això, des d’Ara Maó li volem agrair tots aquests anys d’intensa dedicació i esperam seguir caminant plegats. Salut i ventura en els nous reptes, Laia! Gràcies per tot!\nIsabel López Manchón\nPosted at 14:25h, 04 juliol Respon\nMolta sort Laia.\nEts una rival política que ningú vol tenir., i…tothom voldria incorporar al seu grup.\nMenorca te tornarà a trobar…., sens dubte!!


Viatjar per Catalunya – Racons, Llocs per Descobrir, Visitar i Conèixer de Catalunya | M'agrada Compartir\nInici > Viatjar i descobrir Catalunya\nCatalunya té una història mil·lenària i una llengua pròpia, el català. La cultura catalana, viva i en permanent evolució, és la principal icona de la identitat dels catalans i impregna la manera de viure i el fet diferencial català.\nEl nostre país té un llegat històric i artístic que abasta el passat iber, grec i romà, passant per l’art romànic fins a arribar a les noves arquitectures, sense oblidar el Modernisme, del qual Antoni Gaudí és, sens dubte, l’arquitecte més conegut i un dels motius per a molts per descobrir Catalunya.\nCatalunya també és una de les destinacions gastronòmiques de referència del món, amb cuiners tan reconeguts com Ferran Adrià i Carme Ruscalleda. La gastronomia catalana combina tradició, creativitat i innovació. El resultat és una cuina rica i plena de matisos: des de restaurants de tres estrelles Michelin fins a establiments tradicionals on es pot assaborir l’imprescindible pa amb tomàquet, sense oblidar els col·lectius de cuina catalans. Un bon motiu per viatjar per Catalunya.\nLes festes populars, com la Patum de Berga, declarada Patrimoni de la Humanitat, reafirmen la identitat pròpia de Catalunya i són la mostra de la seva vitalitat cultural. Al nostre país existeix també una tradició consolidada de grans celebracions cíviques com l’Onze de Setembre, Sant Jordi i les diades castelleres.\nCatalunya és un país mediterrani amb una gran diversitat geogràfica. Des del cap de Creus, al nord, fins al delta de l’Ebre, al sud, hi ha més de 300 platges i 46 ports esportius amb una rica oferta de lleure. Aquesta varietat és un dels motius pels quals molta gent decideix viatjar a Catalunya.\nL’interior combina plana i muntanya. Els Pirineus tenen cims de prop de 3.000 metres, valls, parcs naturals i zones protegides, i a l’hivern esdevenen un territori privilegiat per a la pràctica de l’esquí. Descobrir Catalunya també vol dir conèixer la plana, on el paisatge industrial de la Catalunya Central es combina amb el paisatge agrícola dels camps de conreu i les masies tradicionals de les terres de Lleida.\nA Catalunya, la tradició és innovar. Des dels inicis de la seva història, és un país industrialment actiu i emprenedor i, de sempre, la cultura de l’esforç ha estat un tret distintiu dels catalans. Aquest fet, unit a la qualitat de les seves infraestructures i serveis propis d’un país capdavanter, i a una llarga i experimentada tradició turística, converteixen el nostre país en una destinació perfecta per a les trobades professionals. Cada dia són més els que decideixen viatjar a Catalunya per fer negocis.\nLa societat catalana és oberta i acollidora. Per això Catalunya és una destinació de referència en turisme i posa especial cura en l’adaptació de les seves infraestructures i serveis turístics per a persones amb diversitat funcional.\nEn definitiva, les diferents manifestacions identitàries i culturals, la riquesa de la gastronomia, la diversitat del paisatge, la qualitat de les infraestructures i l’esperit emprenedor alhora que acollidor de la seva gent converteixen Catalunya en un país únic, i fan del fet de descobrir Catalunya una aventura inoblidable. Descobreix Catalunya.


Consell.- El Govern aprova dos decrets per desplegar la Llei de Serveis Socials de les Balears\nActualizado 29/12/2009 16:34:14 CET\nEl Consell de Govern va aprovar avui, a proposta de la Conselleria d'Afers Socials, Promoció i Immigració, dos decrets que permetran desplegar la Llei de Serveis Socials, el de creació del Comitè d'Avaluació de Necessitats Socials -indispensable per posar en marxa la cartera bàsica de serveis socials- i el del Consell de Coordinació de Benestar Social de les illes.\nEn roda de premsa posterior, la portaveu de l'executiu autonòmic, Joana Barceló, ha explicat així que el primer d'aquests òrgans serà imprescindible a l'hora d'aprovar i posar en marxa la cartera bàsica, que actualment s'està elaborant, ja que ha d'emetre un informe favorable. Tal com ha recordat, aquesta cartera inclourà diversos serveis -com per exemple una plaça en un menjador social- i drets -com una ingesta mínima d'aliments garantida- que la població balear podrà exigir a les administracions, en compliment del que estableix aquesta normativa.\nEn concret, el Comitè d'Avaluació de Necessitats Socials, la creació del qual s'estipula a l'article 45 de la Llei de serveis socials, és l'òrgan tècnic encarregat d'estudiar les necessitats socials de la població i d'avaluar l'eficiència i la qualitat del sistema de serveis socials. D'aquesta manera, el seu paper és conèixer les necessitats actuals i futures d'atenció social de la ciutadania, els factors i les causes que incideixen en aquestes necessitats i estudiar sistemes organitzatius, de gestió i econòmics dels serveis socials existents i els que es puguin implantar en el futur.\nSegons ha assenyalat la portaveu, les seves funcions són, entre d'altres, avaluar permanentment les necessitats socials a partir de la informació quantitativa i qualitativa disponible, per al conjunt de la població per a col·lectius específics; emetre informes sobre les noves necessitats socials detectades, que poden incloure recomanacions i pautes d'actuació futures del sistema de serveis socials, i elaborar informes i estudis sobre programes i prestacions que poden donar resposta als nous reptes que hagin d'afrontar els serveis socials.\nAlhora, el decret estableix altres funcions com les d'elaborar propostes sobre ràtios professionals per donar cobertura a les necessitats de serveis i prestacions; fer avaluacions sobre àmbits temàtics dels serveis socials i emetre els informes corresponents, fer estudis de satisfacció de les persones usuàries dels serveis socials i informar sobre la cartera bàsica dels serveis socials i les modificacions que es produeixin en el contingut.\nEl Comitè estarà integrat per un president, un vicepresident i un secretari; igualment, funcionarà en ple i a través de les ponències tècniques.\nMentrestant, l'altre decret aprovat avui estableix la composició, el funcionament i les atribucions del Consell de Coordinació de Benestar Social de les Illes, com a òrgan de coordinació i col·laboració interadministrativa en matèria de benestar social.\nEn concret, corresponen al Consell de Coordinació de Benestar Social les funcions de coordinar les polítiques públiques en matèria de serveis socials, vetllar per l'equitat territorial en la distribució de recursos i programes d'actuació, articular les polítiques de serveis socials amb les dels sistemes educatiu, de salut, de cultura, d'ocupació, d'habitatge i de justícia, i les funcions que li atribueixin les lleis o els reglaments.


Els Jocs Florals tanquen la celebració de Sant Jordi a Llar de Pau\nLlegeix més sobre Els Jocs Florals tanquen la celebració de Sant Jordi a Llar de Pau\nLes dones de Llar de Pau han celebrat Sant Jordi per partida doble. El dia 23, després de gaudir d'un esmorzar especial estil bufet lliure, com els que s'ofereixen als hotels, les dones van participar en un taller de punts de llibre organitzat per l'escola d'educació especial Léxia. Posteriorment, van rebre un fermall en forma de roses de colors que algunes d'elles van fabricar en un taller de cap de setmana organitzat per una educadora de la casa.\nLlegeix més sobre Barbacoa a Arenys de Munt\nLlar de Pau inaugura una exposició de poesia i pintura\nLlegeix més sobre Llar de Pau inaugura una exposició de poesia i pintura\nQueda inaugurada l’exposició de pintura de Llar de Pau al CAP de Vallcarca. En ella es poden veure pintures que han realitzat les dones que han participant en el taller de pintura durant aquest curs. Els dibuixos van acompanyats d’una poesia.\nSubscriu-te a Llar de Pau


L'Ajuntament d'Alzira premiarà a empreses que reduisquen residus | Alzira Ràdio 107.9 fm | Notícia Alzira\nL’Ajuntament d’Alzira premiarà a empreses que reduisquen residus\nL’Ajuntament d’Alzira convoca un premi per a guardonar empreses que possibiliten la reducció de residus sòlids i fomenten l’economia circular. Sis empreses de la comunitat seran premiades en este certament econòmic que finança la Universitat de Beirut.\nGràcies al projecte europeu MED-InA, la Universitat Americana de Beirut (Líban) ha seleccionat al consistori alzireny per a actuar com una incubadora de negocis, que permetrà seleccionar i formar a quatre empreses per a desenvolupar i implementar serveis i productes innovadors centrats en l’economia circular i la gestió de residus en la Comunitat Valenciana.\nLa iniciativa pretén reduir dràsticament les els residus, ja siga mitjançant alternatives als productes d’un sol ús, la reutilització d’objectes quotidians, el compostatge o també la classificació i reciclatge. En este sentit, els sectors que poden estar involucrats en este projecte són el de la gestió de residus, l’economia circular, la lluita contra el desaprofitament d’aliments, la transformació de residus i l’ecoinnovació i ecodisseny. El 19 de novembre tindrà lloc una primera presa de contacte amb els potencials interessats en línia, que s’hauran d’inscriure en l’agència Idea. Entre el 22 de novembre i el 22 de desembre, emprenedors de tota la Comunitat Valenciana podran presentar les seues candidatures, que seran valorades. I a partir de gener s’iniciarà la formació d’estes empreses. Finalment es premiaran 4 empreses. Diego Gómez, alcalde d’Alzira.\nEl més destacat de la iniciativa és el procés de suport posterior a les 4 empreses guanyadores gràcies a un complet programa basat en serveis generals, formació i tutoria. El programa compta amb la col·laboració entre l’Agència Local (Idea) i altres entitats com el CEEI València, la Cambra de Comerç de València i EDEM-Escola d’Empresaris. El projecte està finançat al 100% per la Universitat Americana de Beirut.\nIDEA finalitza el programa de capacitació per a emprenedors Formaempren\nCategories Economia Etiquetes idea, Projectes europeus Navegació per les entrades


Jugant amb Picasso | Barcelona Cultura\nEl museu dedicat al genial pintor proposa dues activitats que donaran a conèixer algunes de les seves obres als més menuts a través de jocs.\nEl Museu Picasso de Barcelona ha tancat les portes aquests dies, però continua obert per a les persones que vulguin visitar-lo virtualment. Com tants altres equipaments culturals de la ciutat, aquest centre de pelegrinatge per a amants de l’art no s’ha resignat a aturar la seva activitat, sinó que l’ha transformat per fer-la accessible a tothom, sense necessitat de desplaçar-se al museu ni adquirir-hi entrades amb antelació. I si els més grans poden recórrer algunes de les seves sales a través de l’ordinador, el públic petit pot endinsar-se en l’obra de Pablo Ruiz Picasso per mitjà d’uns jocs divertits i educatius.\nParticipa i juga ofereix a les nenes i als nens, per exemple, un trencaclosques molt inspirador: a partir d’un dels quadres que formen la sèrie Las Meninas –inspirada, lògicament, en Las Meninas de Velázquez–, els jugadors i les jugadores hauran de completar un puzle virtual encaixant les peces a la pantalla de l’ordinador. Es pot triar el nombre de peces –de 12 a 108–; escollir si volem disposar de la imatge del quadre per saber on va cada peça o si preferim encaixar-les intuïtivament; cronometrar el que triguem a completar-ho per posar-hi més emoció o, fins i tot, per competir amb la família... Les possibilitats són diverses perquè cadascú adapti el joc segons les seves prioritats. En acabat, segur que més d’un infant sentirà el mateix que va sentir Picasso quan, amb només 13 anys, va veure per primer cop l’original de Velázquez: segons explicava, des d’aleshores el quadre el va fascinar i obsessionar. Per això en va fer la seva pròpia versió.\nLa segona activitat que proposa el museu es titula Picasso Memory i és un joc de memòria visual basat en algunes de les obres que s’exhibeixen al centre, com Retrat de la senyora Canals o la font Escena de corrida con pescado. Entreu en aquest enllaç i jugueu amb Picasso!


Una reportera de TV3 acusa la policia espanyola - Notícies Comunicació - Notícies Comunicació - e-notícies\nComunicació · 13 de Novembre de 2019. 11:39h.\n"M'han fet marxar de molt males maneres"\nLa reportera de TV3 desplaçada a Salt per a cobrir els talls de carreteres dels CDR s'ha queixat durant el seu directe de l'actitud de "la policia espanyola" i l'ha contraposat amb la dels Mossos d'Esquadra, que "no m'han posat cap problema" per fer la seva feina.\n"Un cop he arribat a la furgoneta de la policia espanyola, que eren els que estaven fent identificacions, no m'han deixat passar. Jo els he explicat que només volia mirar què passava, volia informar, però m'han fet continuar avall i per tant separar-me de la resta del meu equip i, per tant, quedar-me jo amb la càmera i el micròfon dalt del pont", ha lamentat.\n"Els hi explicat que si feien això el que feien era separar-nos i no han volgut atendre a raons, de fet m'han fet marxar amb molt males maneres", ha criticat. En aquest sentit ha explicat que un grup de manifestants retinguts que només volien "anar a buscar el cotxe" també han patit problemes.\nLa reportera ha relatat que aquests joves no han tingut cap problema" amb els Mossos "però un cop han arribat al control de la policia espanyola els han fet aturar, els han fet ensenyar tot el que duen a les motxil·les, els han fet identificar amb els DNI, els han volgut registrar, però finalment els han deixat passar".\n"De molt males maneres"\nTV3, Mossos d'Esquadra, Procés, Policia Nacional, Comitès de Defensa de la República\n#34 Torental, Torrecilla, 14/11/2019 - 15:21\nLuego dicen q no es teleproces\n#33 Albert, Blanes, 14/11/2019 - 12:25\nQue raro que no dijera que le han tocado los pechos...\n#32 agarraos de lo que os viene, Barcelona, 14/11/2019 - 09:54\nEl día que se pueda hay que limpiar y desinfectar TVprusés de arriba a abajo.\n#31 Alex, Barcelona, 14/11/2019 - 09:27\nqué ascazo, cierre ya por favor, cierre ya !\n#30 Toño, Valcarca, 13/11/2019 - 21:46\nComo que policía española..cateta ignorante..eran mosos de escuadra que en sus chalecos pone policía y un número para equivocarnos...no pone mosos de escuadra que es lo que tenían que poner...leeis policía y ya creéis que so nacionales...no digáis española porque tan española es la Policía Nacional mosos de escuadra tu y yo.vaya secta tenéi


Article d’Ara Puçol del mes d'agost: “Fent dins i fora de les institucions”\nEste és l'article d’Ara Puçol d'agost, titulat Fent dins i fora de les institucions. Tal com contempla el Reglament de Mitjans de Comunicació aprovat en 2008, els grups polítics municipals poden publicar en la pàgina web municipal un text d'opinió sobre cada ple que es realitze i un article sobre el tema que ells trien cada mes.\nJuny, juliol, agost, setembre? mesos plàcids, ambient festiu, tardes de migdiada, pau ..., així sembla que se sent el nostre govern local tot i que la realitat mostra uns nivells de precarietat social insostenibles, amb famílies amb tots els seus membres desocupats, amb més de 30 desnonaments anuals. Sembla que no hi ha urgència, tot està bé. Per a alguns és suficient arribar a un "pacte de govern" que els garanteixca els salaris que van prometre reduir i que al final només van maquillar, ja no tenen pressa.\nDonant suport a la investidura del candidat de Compromís hem aconseguit que el Partit Popular no governe i evitem, en no garantir els dos anys d'alcaldia del PSOE (qüestió que ens ha costat no estar en l'equip de govern), que l'altre soci del bipartidisme recalcitrant aconsegueixca un objectiu que no s'han molestat a argumentarnos i del qual, pensem, s'estan allunyant per la seua actitud. En la seua teulada queda la responsabilitat de donar continuïtat a un govern d'esquerres durant tota la legislatura.\nEn Ara Puçol considerem que la situació de molts dels nostres veïns és complicada, per no dir que en força casos frega la desesperació. És imprescindible començar a prendre mesures urgents en qüestions com la desocupació, els desnonaments, els subministraments bàsics, l'habitatge i fins i tot l'alimentació de moltes famílies. Cal crear els mecanismes per transformar l'economia del nostre poble, apostant per les noves tecnologies i una economia sostenible que situe Puçol al segle XXI.\nEstem respectant els 100 dies de cortesia que tot govern mereix, veient-los passar sense pena ni glòria, sense que ens presenten idees o plans que respongan a les necessitats reals dels nostres veïns. En el ple de setembre estarà vençut aquest termini, haurà arribat el moment de presentar, via moció, propostes d'acció social urgent i altres que ajudaran a transformar Puçol.\nEstem treballant per presentar propostes que afronten importants qüestions a diferents nivells:\nA nivell local: Desnonaments, habitatge, abusos bancaris, atenció al ciutadà, ocupació, medi ambient, mobilitat, transport urbà i interurbà.\nEn col·laboració amb la Taula antidesnonaments: Puçol sense desnonaments i NO a la llei mordassa.\nDe política general: No al TTIP, Puçol municipi oposat a l'Acord Transatlàntic per al Comerç i la Inversió.\nAra Puçol té caràcter obert i assembleari, de manera que qualsevol persona pot apropar-se a les nostres assemblees i participar. Les accions i propostes que el nostre regidor fa efectives no són més que el reflex del treball dels nostres voluntaris i el consens de l'assemblea.\nBusca'ns a www.facebook.com/AraPodem.\nGaudiu de les festes.\nOpinió d’Ara Puçol


Platea (Madrid) – Coq au vin\nespai gastronòmic, gastronomia, Madrid, Platea, restaurants, tapes\nPublicat per merce domenech el 27 Octubre, 2016 25 Setembre, 2017\nEn aquest post tanco ja la meva ruta gastronòmica a la capital.\nSense adornar-nos compte vam descobrir al barri de Salamanca Platea, un immens espai gastronòmic amb diferents plantes, dedicades a la gastronomia i l’oci.\nQuè hi ha a Platea?\nDoncs pots estar perfectament prenent una copa i escoltant música en viu, o menjar de forquilla en un restaurant o anar de tapes i voltant pels diferents espais, separats per plantes però tots comunicats.\nPlanta -1: restaurants\nPlanta 0: llocs de tapes\nPlanta 1: cocteleria\nTipus de menjar: tapes i plats mediterranis\nDirecció: Calle de Goya, 5-7, 28001 Madrid\nPreu: mitjà (depèn de cada zona i la quantitat, fica-li 15-20 euros)\nEntrada prèvia Yakitoro by Chicote (Madrid)\nEntrada següent Panellets de casa


Les repercussions del ‘Catalangate’\nEl president compareix aquest dijous al Congrés per donar explicacions de l’espionatge a l’independentisme, en un moment de tensió amb els seus socis\nEl líder socialista podria anunciar mesures d’actuació i transparència dins el CNI i una acceleració de la reforma de la llei de secrets oficials\nBLOOMBERG / HOLLIE ADAMS\n25 de de maig del 2022. Actualitzada 26 de de maig del 2022 a les 00:09\nPedro Sánchez es torna a enfrontar a una carpeta que voldria tenir «tancada al més aviat possible». Pegasus. L’espionatge a dirigents i activistes independentistes. Més de 60, segons el grup d’experts Citizen Lab. 18 amb aval judicial, segons va acreditar al Congrés Paz Esteban, la ja exdirectora del Centre Nacional d’Intel·ligència (CNI). L’eina informàtica, també, que va infectar el telèfon del president i els ministres de Defensa i Interior i que es va intentar colar al mòbil del responsable d’Agricultura. El cap de l’Executiu compareix aquest dijous al Congrés per donar explicacions, per tant, de la vigilància amb aquest invasiu programa de fabricació israeliana, amb l’objectiu de tancar la crisi amb ERC, soci clau de la legislatura. El dubte és si per fer-ho s’ajudarà d’un relat dels fets –és a dir, una reiteració del que ja expressar el seu Govern, sense més novetats– o bé anunciarà noves mesures que busquin calmar els republicans. En l’equip del líder socialista resumien les sensacions prèvies de forma eloqüent: «És el moment de passar un mal trago». Perquè aquest ple no és fàcil per Sánchez, i menys a les portes de les eleccions andaluses, amb les relacions amb els seus socis erosionades i un nou PP ungit per les enquestes.\nDesprés de la petició de la justícia\nEl Govern central habilita el CNI a compartir amb el jutge informació secreta sobre l’espionatge a Sánchez\nLa Moncloa refusava aquest dimecres anticipar res. La «decisió política» era no avançar pinzellades del discurs del president a la tribuna. Sobre la taula hi ha dues sortides. D’una banda, accelerar la tramitació de la llei de secrets oficials. De l’altra, introduir noves mesures de control en el CNI. Aquest últim camí obre diferents alternatives: des d’un canvi en la llei, que podria topar amb falta de recolzaments parlamentaris, fins a iniciatives directament impulsades per l’Executiu, que per al seu desplegament només depenguin d’ell. La contraindicació d’un discurs amb novetats és que el cas es pugui reactivar, just ara que el Govern i el PSOE consideren que el tema està «pràcticament amortitzat» i en un segon pla del debat polític i mediàtic.\nEl PNB va ser el primer que va plantejar modificar la normativa que regula el CNI, del 2002, per canviar el seu mode de funcionament i reforçar el control judicial. El mateix Sánchez, en resposta al portaveu ‘jeltzale’ en la sessió de control del Congrés del 18 de maig, es va mostrar «disposat a escoltar les propostes que siguin necessàries per al reforç de les garanties judicials del CNI amb l’objectiu de millorar la confiança que, sens dubte, el Govern no posa en qüestió». Just el mateix dia el Defensor del Poble, institució liderada per l’exministre socialista Ángel Gabilondo, va donar a conèixer les seves conclusions després d’examinar l’actuació dels serveis d’intel·ligència: va donar suport a la legalitat de l’espionatge a 18 líders independentistes i a més va demanar obrir una «reflexió» sobre la suficiència o insuficiència del control judicial del CNI previst en la llei.\nL’Executiu central, per tant, ha anat preparant el terreny. Sánchez podria anunciar, per tant, l’impuls de la reforma de les lleis del 2002 que defineixen el funcionament dels serveis secrets. Però, com advertia aquest dimecres una ministra, el perill és que aquesta iniciativa podria no comptar amb prou recolzaments, perquè no li donaria suport la dreta, però tampoc els socis (més enllà del PNB), així que el Govern s’exposaria a un fracàs. És l’opinió que comparteix la direcció del PSOE a la Cambra baixa. Per això una sortida intermèdia, apuntada per fonts socialistes a aquest diari, és l’anunci de mesures de transparència i actuació dins el CNI, amb una posada en marxa que només depengui de l’Executiu.\nBolaños defiende que el Gobierno cumplió la ley "a rajatabla" al conceder los indultos https://t.co/R7kI4ulRbv pic.twitter.com/q4hNiTM6sf\n— Europa Press TV (@europapress_tv) 25 de mayo de 2022\n«ERC està ara com està»\nNo aprecia vulneracions\nEl Suprem nega que les escoltes a l’advocat de Puigdemont coincidissin amb resolucions relatives a l’expresident\nLa reforma de la llei de secrets oficials –norma preconstitucional, de 1968, tot i que modificada tèbiament el 1978– és una vella aspiració del PNB. El Govern es va comprometre a redactar una nova llei i ja estava recollida, de fet, en el seu Pla Anual Normatiu (PA) del 2022. El president sí que podria anticipar l’acceleració dels treballs, per tal que arribi al més aviat possible a les Cambres per a la seva tramitació. Però, un cop més, és una norma sensible, d’Estat, per a la qual també voldria comptar amb l’aval del PP. Un altre camí, la desclassificació d’ofici de les autoritzacions judicials que van avalar els seguiments a la vintena de dirigents sobiranistes, sembla descartat: només es farà si hi ha petició de la justícia.\nA poques hores que arrenqués el ple del Congrés, l’hermetisme imperava a la Moncloa. Però la impressió que s’escampava, amb totes les cauteles, és que el president s’hi pensaria molt abans d’anunciar noves mesures, tal com resumia una ministra: «No crec que avanci gaire cosa perquè aquest tema ja està molt baix i anunciar canvis en la llei del CNI seria arriscat perquè no tenim majoria i ERC està ara com està».\nAltres indicis apunten en la mateixa línia, com el fet que no s’hagi aconseguit fixar la reunió amb Pere Aragonès, que sens dubte ja no serà immediata –el PSOE andalús va rebre la garantia de l’Executiu que no hi haurà taula de diàleg fins que no passin les eleccions del 19 de juny–, i l’evidència que l’Executiu intenta portar el focus a l’economia. Però amb Sánchez sempre és possible l’‘efecte sorpresa’. I la crisi amb ERC és lluny d’estar tancada, per molt que des de l’Executiu i Ferraz es consideri que la polèmica ja estigui «amortitzada». El president continua demanant aclariments, depuració de responsabilitats i garanties que no es tornarà a reproduir l’espionatge a l’independentisme. Per si no fos prou, el Suprem va rectificar i ara revisarà els indults del procés. La Moncloa defensa la «legalitat» i «utilitat» de la mesura de gràcia, i en el Gabinet esperen que això serveixi d’advertència a ERC, perquè «se n’adoni» que davant, si deixa abandonat al PSOE, té «el PP i Vox».\nLa Seguretat de l’Estat considera que Pegasus és «imparable»\nL’últim moment de tensió amb ERC es va viure aquest dimecres al Congrés, quan la diputada republicana Carolina Telechea va carregar contra el PSOE per com ha actuat davant la primera visita a Espanya de Joan Carles I gairebé dos anys després de la seva expatriació. Queda provat, va dir, que «el problema no són les clavegueres de l’Estat, l’Estat és la claveguera». Paraules que adreçava al titular de la Presidència, Félix Bolaños, i que van merèixer la reprovació de la presidenta de la Cambra, Meritxell Batet, que va instar la parlamentària a parlar «amb el respecte parlamentari pertinent». També va parlar de l’ex cap d’Estat de «Rei abusiu, corrupte i mentider». El ministre va respondre amb els arguments esgrimits pel Govern en aquestes últimes setmanes: que una cosa són els comportaments personals (de l’emèrit) i una altra les institucions (la Corona).\n#EnDirecto | ERC: "La corrupción está en el ADN de los Borbones. Isabel II cobró comisiones a favor de su amante y Alfonso XIII escondía en una caja b las pérdidas por la nacionalización de estructuras ferroviarias. Parece una película de Hollywood: trenes, amantes y reyes" pic.twitter.com/n8uDt5fJ2y\n— Europa Press (@europapress) 25 de mayo de 2022\nSánchez sí que podria aprofitar la seva compareixença, com apuntaven des de l’Executiu, per carregar contra el PP, precisament ara, quan afloren comprometedors àudios del comissari José Manuel Villarejo amb dirigents populars. El president podria desenvolupar la seva acusació de «pispes» als conservadors. Contrastar el canvi d’època. Perquè aquests «pispes», va llançar fa una setmana a Cuca Gamarra, «ja no són al Govern».\nTornada del rei Joan Carles a Espanya Política Catalunya Paz Esteban Catalangate Indults del procés José Manuel Villarejo Bildu PNB Unides Podem Meritxell Batet Govern Congrés PP PSOE ERC Govern Pedro Sánchez Espionatge Cuca Gamarra Félix Bolaños CNI


Càritas Diocesana de Girona posa en marxa una campanya dirigida a tota la ciutadania per reforçar la base social i augmentar el compromís de socis i donants amb els projectes de lluita contra la desigualtat social. L'acció, que porta per lema “Sigues part de la solució contra la pobresa. Fes-te de Càritas!”, posa l’accent en els valors que articulen la identitat de la tasca de la institució, que compta amb una cinquantena de Càritas arreu de la diòcesi de Girona i més de 2.500 persones voluntàries, que han permès atendre més de 23.000 persones en el darrer any, en més de 40 projectes d’acció social.\nLa campanya se centra en la imatge d’una mare i una filla a la llar, a les fosques, en una situació de pobresa i precarietat sobrevinguda, que és un fenomen molt freqüent en l’actualitat. Dolors Puigdevall, directora de Càritas Diocesana de Girona, considera que “és una campanya que pot ser incòmoda, perquè la imatge presenta una realitat molt dura, però també inclou una crida a l’acció per revertir aquestes situacions de manera positiva”.\nLes aportacions de les persones sòcies i donants de Càritas es destinen a finançar programes i projectes per acollir i acompanyar les persones que pateixen exclusió social, que no poden accedir al dret bàsic a l’alimentació, a un habitatge digne o a una feina decent, els infants amb desigualtat d’oportunitats a l’escola i la gent gran que viu en solitud.\nAquesta iniciativa neix des de la Confederació de Càritas a Espanya amb l'objectiu de mantenir el flux de solidaritat generat en els últims anys a través de la campanya “Càritas davant la crisi”, per mobilitzar la solidaritat social amb les persones més afectades per les creixents condicions de precarietat. Una de les eines de difusió de la campanya “Sigues part” és la pàgina haztedecaritas.com, un microsite concebut per facilitar i enfortir la incorporació de nous socis a Càritas. Es tracta d’una plataforma digital de captació de fons per totes i cadascuna de les 70 Càritas Diocesanes que integren la Confederació. Cada donant podrà seleccionar la Càritas Diocesana que vulgui i destinar-hi la seva aportació.\nexclusió social, girona, pobresa, intervenció social, Càritas Girona


NEUMAN al Cafè del Teatre — Cultura - Regidoria de Cultura, Ciutat i Transició Ecològica de l'Ajuntament de Lleida\nEsteu aquí: Inici › Notícies › NEUMAN al Cafè del Teatre\nNEUMAN al Cafè del Teatre\nDiumenge 8 de març , 20.30 h. Cafè del Teatre. Preu: 12€ - Reduïda: 10€\nNeuman s'ha convertit en els darrers anys en un dels grups de culte més importants del país gràcies a discos com els autoeditats "Plastic Heaven" (2010), el lloat "The Family Plot" (2011) i el EP “Bye Fear/Hi Love” (Subterfuge, 2013).\nAra ens presenten if, un disc -gravat amb Paco Loco- amb la sensibilitat genuïna de Neuman i el vendaval sonor característic dels seus directes. Una veritable obra mestra, un treball d'aquests que mai s'obliden, un disc que desborda la sensibilitat genuïna de Neuman i, alhora tanca tot el vendaval sonor característic dels seus directes.\nÉs el treball més arriscat fins avui, el seu disc més apassionat i a la mateixa vegada el que més ràbia desboca, abasta amb més força i sentit que mai tots els extrems musicals en els quals es mouen els Neuman. En l'enregistrament han emprat una vintena de guitarres diferents en les cançons, multitud de sintetitzadors , bateries dels anys 50´60´70´.


Aryz: “El meu segell? = La suma d’errors” (Bibiana Ballbè)\nAryz: “El meu segell? = La suma d’errors”\nArtista de street art amb fama i prestigi internacional. Ha saltat del carrer a les galeries i les seves obres d’escala GEGANT han girat per tot el món\nARYZ. 26 anys. Artista de street art amb fama i prestigi internacional. Ha saltat del carrer a les galeries i les seves obres d’escala GEGANT han girat per tot el món. El carrer li ha ensenyat a encarar la vida; les galeries han acabat de catapultar el seu nom. No pretén enviar missatges = A ell el que li agrada és combinar colors i composicions. I que siguin els espectadors els que s’inventin la resta. Colors dessaturats, esquelets i fantasia. La temàtica de les seves obres? Trista. El motiu? L’època que li ha tocat viure. I que no està per entretenir, diu. Els errors i les repeticions defineixen el seu segell. I ho té clar: un excés de tècnica juga a la contra.\nError > Tècnica\nD’on ve Aryz? D’una confusió: quan vaig començar a pintar, em vaig fixar en un graffiti que em va semblar dir-se Aryz. Més endavant vaig assabentar-me que no era el que posava. Però com que el nom continuava agradant-me i necessitava un alter ego, me'l vaig quedar. Quants cops has estampat el teu nom? No gaires, últimament he prioritzat més els personatges que les lletres. ¿La firma és més que res per evitar malentesos? Sí; però moltes de les obres no estic orgullós d’haver-les firmat. Per què? Perquè no et permeten esborrar l’historial anterior. Quin diries que és el teu segell? Els errors que sovint repeteixo. ¿Conscientment? D'alguns sí, d'altres no. Però l'error és el que moltes vegades fa que una cosa sigui especial. Crec que un excés de tècnica juga en contra. Què prioritzes? Ara molt més el dibuix que el color i la tècnica. I què és el que més defineix el teu estil? Les gammes cromàtiques i les temàtiques, que no són gaire alegres. ¿Això és perquè ets una mica fosc? Potser sí. Però també és per l'època que m'ha tocat viure.\nQuè té pintar una paret/mur/edifici que no tingui un format més convencional? D’entrada, és molt més fàcil: interactues amb elements que ja hi són. Abans ja hi ha un entorn/espai que acompanyarà el teu mur. En canvi, quan pintes un quadre s’ha d’aguantar per si sol. I ha de tenir coherència el posis on el posis. ¿Pintar un mur fa que no t'hagis d'encarar mai al full en blanc? Sí; he tardat molts anys a perdre la por al buit. A més, sempre intento que les parets mantinguin una mica la seva història deixant algun troç del mur original o intentant jugar amb la forma del suport. ¿D’aquí els esquelets? Exacte. M’agraden els espais que generen i el joc que poden arribar a tenir. ¿Com pintes amb dimensions tan grans? Primer faig un esbós en paper. Llavors, començo a omplir zones de la paret. No marco línies, em fixo en una forma general i després vaig definint els detalls. Això sí: ho faig TOT sense utilitzar ni projector ni cap altra drecera. I quanta estona t'hi pots passar? Depèn de les dimensions. Quan vas tardar per fer el de la foto? Un parell de setmanes.\nTeràpia > Democratització\nEt genera contradiccions exposar a una galeria? No. En tot cas crec que complementa l’obra. Li dóna certes connotacions. I enriqueix. ¿Pintaràs sempre al carrer? No m’agradaria deixar-ho. ¿El carrer t'ha ensenyat molta vida més enllà de l’art? Sí, he crescut pintant al carrer. En què t’ha ajudat? A tenir uns paràmetres socials. A tractar amb la gent. A conversar amb persones desconegudes. A defensar la meva obra. A explicar-li a algú que no ha entrat mai a un museu. ¿Teràpia? Sí. ¿El que fas té a veure amb la democratització de l’art ? Artísticament no sé si estem aportant alguna cosa. ¿Però diries que sou la veu d’una nova generació? Sí, però si ho treus d'un context: “¿és realment interessant?” I aquest és l'etern debat.


La Bastida (Ardecha) - Viquipèdia, l'enciclopèdia lliure\nLa Bastida (Ardecha)\n44° 43′ 29″ N, 4° 18′ 08″ E / 44.7247°N,4.3022°E / 44.7247; 4.3022Coord.: 44° 43′ 29″ N, 4° 18′ 08″ E / 44.7247°N,4.3022°E / 44.7247; 4.3022\nLa Chalm Rafaièl\nLabastide-sur-Bésorgues és un municipi francès situat al departament de l'Ardecha i a la regió d'Alvèrnia-Roine-Alps. L'any 2007 tenia 220 habitants.\nEl 2007 la població de fet de Labastide-sur-Bésorgues era de 220 persones. Hi havia 84 famílies de les quals 24 eren unipersonals (8 homes vivint sols i 16 dones vivint soles), 24 parelles sense fills, 32 parelles amb fills i 4 famílies monoparentals amb fills.\nEl 2007 hi havia 245 habitatges, 93 eren l'habitatge principal de la família, 121 eren segones residències i 31 estaven desocupats. 242 eren cases i 3 eren apartaments. Dels 93 habitatges principals, 79 estaven ocupats pels seus propietaris, 11 estaven llogats i ocupats pels llogaters i 3 estaven cedits a títol gratuït; 7 tenien dues cambres, 13 en tenien tres, 39 en tenien quatre i 34 en tenien cinc o més. 63 habitatges disposaven pel capbaix d'una plaça de pàrquing. A 41 habitatges hi havia un automòbil i a 41 n'hi havia dos o més.\nPiràmide de població de Labastide-sur-Bésorgues el 2009.\nEl 2007 la població en edat de treballar era de 126 persones, 94 eren actives i 32 eren inactives. De les 94 persones actives 74 estaven ocupades (43 homes i 31 dones) i 19 estaven aturades (9 homes i 10 dones). De les 32 persones inactives 13 estaven jubilades, 7 estaven estudiant i 12 estaven classificades com a «altres inactius».\nEl 2009 a Labastide-sur-Bésorgues hi havia 96 unitats fiscals que integraven 222 persones, la mediana anual d'ingressos fiscals per persona era de 14.485 €.\nDels 10 establiments que hi havia el 2007, 1 era d'una empresa extractiva, 2 d'empreses de construcció, 4 d'empreses de comerç i reparació d'automòbils, 1 d'una empresa d'hostatgeria i restauració i 2 d'empreses de serveis.\nDels 4 establiments de servei als particulars que hi havia el 2009, 1 era un paleta, 1 fusteria i 2 restaurants.\nL'any 2000 a Labastide-sur-Bésorgues hi havia 10 explotacions agrícoles.\nJuvinas (1,6 km)\nAizac (2,5 km)\nSaint-Pierre-de-Colombier (4,0 km)\nAntraigues-sur-Volane (4,5 km)\nChirols (4,5 km)\nAsperjoc (4,9 km)\nLaviolle (5,1 km)\nMeyras (5,5 km)\nA Wikimedia Commons hi ha contingut multimèdia relatiu a: La Bastida\nRésumé statistique[Enllaç no actiu] Fitxa resum de dades estadístiques de Labastide-sur-Bésorgues a l'INSEE.\nÉvolution et structure de la population[Enllaç no actiu] Fitxa amb el detall de dades de Labastide-sur-Bésorgues a l'INSEE\nObtingut de «https://ca.wikipedia.org/w/index.php?title=La_Bastida_(Ardecha)&oldid=29473510»\nLa pàgina va ser modificada per darrera vegada el 13 feb 2022 a les 01:52.


El Consell aprova ampliar el termini per a sol·licitar les ajudes al sector del llibre valencià com a conseqüència de la COVID-19 | Valencia Extra\nEl Ple del Consell ha aprovat obrir un nou termini de deu dies naturals, a partir del mateix dia de la publicació d’aquesta modificació en el DOGV, per a fer la presentació de sol·licituds per a la concessió directa de subvencions urgents al sector del llibre valencià a conseqüència de la COVID-19.\nEl Decret 110/2020, de 7 d’agost, estableix les bases reguladores i el procediment per a la concessió directa d’ajudes a les persones físiques, jurídiques i comunitats de béns titulars d’establiments destinats a la venda de llibres al detall i de les empreses editorials que complisquen els requisits, per a les despeses corrents i pel decreixement de vendes ocasionades per la crisi sanitària derivada de la COVID-19, ja que hi concorren raons d’interés públic, social i econòmic.\nEls beneficiaris seran llibreries i editorials, que poden ser persones físiques, jurídiques o comunitats de béns, que tinguen el domicili fiscal a la Comunitat Valenciana.\nLa quantia individualitzada de la subvenció serà de 3.000 euros. La quantitat que reste fins a arribar a l’import global màxim d’1 milió d’euros es distribuirà proporcionalment fins a esgotar el crèdit segons la justificació de diverses despeses com, per exemple, lloguer, hipoteca, subministrament d’aigua, gas, electricitat, telèfon o Internet.\nEntre les obligacions dels beneficiaris es troben les de justificar les despeses en què hagen incorregut entre el 14 de març i el 31 d’agost de 2020; mantenir l’activitat comercial durant almenys 6 mesos, a comptar del dia de la concessió de la subvenció; comunicar l’obtenció d’altres subvencions o ajudes; sotmetre’s a les actuacions de comprovació, seguiment i inspecció de la Direcció General de Cultura i Patrimoni, i les que preveu la normativa de subvencions.


Coneix-me - Xavi García Albiol\nHome / Coneix-me\nCandidat del PP a la presidència de la Generalitat\nXavi García Albiol va néixer a Badalona el 8 de desembre de 1967, de pare d’Almeria i mare badalonina. Va créixer al barri de la Morera. Té cursats estudis de dret.\nMilita al Partit Popular des de l’any 1989. Regidor i president del grup municipal del PPC a l’Ajuntament de Badalona des de 1991 fins a l’actualitat, va ser alcalde de 2011 a 2015.\nHa estat president del Partit Popular a Badalona durant dos períodes: des de 1990 fins a 1996 i des de 2001 fins a l’actualitat. També va ocupar la Secretaria General del PP de Barcelona des de l’any 1995 al 2000.\nDel 2000 al 2003 va ser sotssecretari general d’organització del Partit Popular de Catalunya. Més tard, del 2003 al 2005, va ser secretari de política municipal del PPC, i de l’any 2005 a l’any 2008 va ser sotssecretari d’organització del PPC. D’altra banda, al 2008 va ser director de la campanya del PPC per a les eleccions generals.\nPel que fa a les seves responsabilitats a les entitats supramunicipals, va ser portaveu adjunt del Partit Popular al Consell Comarcal del Barcelonés des de l’any 1991 al 1995 i, posteriorment, des del 1995 al 1999 va ser portaveu del PP al mateix Consell Comarcal. Així mateix al mateix període – des del 1995 al 1999 – va ser també conseller de la Mancomunitat de Municipis de l’Àrea Metropolitana de Barcelona. Posteriorment, del 1999 al 2003, va ser portaveu del Grup Popular a la Diputació de Barcelona. Del 2003 fins a l’actualitat és president del Grup Popular en la Diputació de Barcelona.